Staffan Olsson

Erik Staffan Olsson (født 26. mars 1964 i Uppsala) er en svensk håndballtrener og tidligere håndballspiller. Han har vært trener for Sveriges landslag siden 2008, samt assistenttrener for den franske klubben Paris Saint-Germain siden 23. september 2015. 

 Spillerkarriere 
 Klubb 
Olsson startet å spille håndball som 10-åring for den klubben Skånela som holder til halvveis mellom Uppsala og Stockholm. Seks år senere ble han vervet til Stockholmslaget Cliff hvor han fikk sin proffdebut.

I 1989 flyttet han til Tyskland og signerte for Hüttenberg, hvor han ble i to sesonger før han vendte tilbake til Sverige og Cliff.

Olsson prøvde på nytt lykken i Tyskland da han signerte for Bundesligaklubben Niederwürzbach. Etter fire sesonger og 123 kamper i klubben ble han hentet av storklubben Kiel hvor han ble i syv sesonger og vant 4 Bundesligatitler.

I 2003 flyttet Olsson tilbake til Sverige og signerte for Hammarby, hvor han ble ut sin spillerkarriere foruten et kort utlån i den spanske klubben Ademar León i 2004.

 Landslag 
Olsson har spilt 358 kamper for det svenske landslaget, og scoret hele 855 mål. Han landslagsdebuterte i 1986 og var med å vinne blant annet VM-gull i 1990 og 1999, EM-gull i 1994, 1998, 2000 og 2002, samt OL-sølv i 1992, 1996 og 2000. Olsson deltok også i OL i 1988."Staffan Olsson" - Sveriges Olympiska Kommitté 

Hans mest kjente mål er hans utligning mot Tyskland i sluttsekundene under EM-finalen 2002 i Globen. Målet gjorde at kampen gikk til ekstraomganger, som Sverige til slutt vant.

 Trenerkarriere 
 Klubb 
I 2006 la Olsson opp som spiller, og hadde da allerede vært spillende trener for Hammarby i to år, det siste året som hovedtrener. Han ble i klubben til april 2011.Lindenhall, Leif: "Ny tränartrio i Hammarby". Alltomhandboll.nu, 27. april 2011. Läst 10. februar 2012.

23. september 2015 ble Olsson assistenttrener for den franske klubben Paris Saint-Germain.

 Landslag 
I 2008 tok Olsson over som svensk landslagssjef sammen med Ola Lindgren, da daværende hovedtrener Ingemar Linnéll gikk av."Nya kaptenerna laddar för EM-kval" - Svenska Dagbladet 

 Referanser 

 Eksterne lenker 


Kategori:Personer fra Uppsala
Kategori:Svenske håndballspillere
Kategori:Svenske håndballtrenere
Kategori:Olympiske sølvmedaljevinnere for Sverige
Kategori:Olympiske medaljevinnere i håndball
Kategori:Verdensmestere i håndball
Kategori:Europamestere i håndball
Kategori:Deltakere for Sverige under Sommer-OL 1988
Kategori:Håndballspillere under Sommer-OL 1988
Kategori:Spillere i Håndball-VM 1990 for menn
Kategori:Medaljevinnere under Sommer-OL 1992
Kategori:Deltakere for Sverige under Sommer-OL 1992
Kategori:Håndballspillere under Sommer-OL 1992
Kategori:Spillere i Håndball-VM 1993 for menn
Kategori:Spillere i Håndball-EM 1994 for menn
Kategori:Spillere i Håndball-VM 1995 for menn
Kategori:Medaljevinnere under Sommer-OL 1996
Kategori:Deltakere for Sverige under Sommer-OL 1996
Kategori:Håndballspillere under Sommer-OL 1996
Kategori:Spillere i Håndball-VM 1999 for menn
Kategori:Spillere i Håndball-EM 2000 for menn
Kategori:Medaljevinnere under Sommer-OL 2000
Kategori:Deltakere for Sverige under Sommer-OL 2000
Kategori:Håndballspillere under Sommer-OL 2000
Kategori:Spillere i Håndball-EM 2002 for menn
Kategori:Spillere i Håndball-VM 2003 for menn
Kategori:Spillere i Håndball-EM 2004 for menn
Kategori:Trenere i Håndball-VM 2009 for menn
Kategori:Trenere i Håndball-EM 2010 for menn
Kategori:Trenere i Håndball-VM 2011 for menn
Kategori:Trenere i Håndball-EM 2012 for menn
Kategori:Trenere i Håndball-EM 2014 for menn
Kategori:Trenere i Håndball-VM 2015 for menn
Kategori:Trenere i Håndball-EM 2016 for menn